CELEX: 32020D0905
Language: da
Date: 2020-06-29 00:00:00
Title: Rådets afgørelse (FUSP) 2020/905 af 29. juni 2020 om ændring af afgørelse (FUSP) 2017/1428 til støtte for gennemførelsen af Maputohandlingsplanen om gennemførelsen af 1997-konventionen om forbud mod brug, oplagring, produktion og overførsel af personelminer samt om deres destruktion

30.6.2020   
               
               
                  DA
               
               
                  Den Europæiske Unions Tidende
               
               
                  L 207/35
               
            
         RÅDETS AFGØRELSE (FUSP) 2020/905
         af 29. juni 2020
         om ændring af afgørelse (FUSP) 2017/1428 til støtte for gennemførelsen af Maputohandlingsplanen om gennemførelsen af 1997-konventionen om forbud mod brug, oplagring, produktion og overførsel af personelminer samt om deres destruktion
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 4. august 2017 afgørelse (FUSP) 2017/1428 (1), der fastsætter en gennemførelsesperiode på 36 måneder fra datoen for indgåelse af den i artikel 3, stk. 3, i nævnte afgørelse omhandlede finansieringsaftale for aktiviteterne omhandlet i artikel 1 heri.
                  
               
                     (2)
                  
                  
                     Finansieringsaftalen med støtteenheden for gennemførelsen af konventionen om forbud mod brug, oplagring, produktion og overførsel af personelminer samt om deres destruktion (»ISU«), der er repræsenteret af Det Internationale Center for Humanitær Minerydning i Genève, som er gennemførelsesorgan for afgørelse (FUSP) 2017/1428, blev underskrevet den 30. oktober 2017 og udløber den 29. oktober 2020.
                  
               
                     (3)
                  
                  
                     Den 16. april 2020 anmodede ISU om en omkostningsfri forlængelse på fire måneder af gennemførelsesperioden for afgørelse (FUSP) 2017/1428 indtil den 28. februar 2021 på grund af covid-19-pandemien og begrænsningerne af internationale rejser.
                  
               
                     (4)
                  
                  
                     Fortsættelsen af aktiviteterne omhandlet i artikel 1 i afgørelse (FUSP) 2017/1428 har ingen indvirkning med hensyn til finansielle ressourcer indtil den 28. februar 2021.
                  
               
                     (5)
                  
                  
                     Afgørelse (FUSP) 2017/1428 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 5 i afgørelse (FUSP) 2017/1428 affattes således:
            
               
                  »Artikel 5
                  Denne afgørelse træder i kraft på dagen for vedtagelsen.
                  Den udløber den 28. februar 2021.«
               
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 29. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse (FUSP) 2017/1428 af 4. august 2017 til støtte for gennemførelsen af Maputohandlingsplanen om gennemførelsen af 1997-konventionen om forbud mod brug, oplagring, produktion og overførsel af personelminer samt om deres destruktion (EUT L 204 af 5.8.2017, s. 101).